მსოფლიო კოსტიუმების მუზეუმი

მსოფლიო კოსტიუმების მუზეუმი () — ორიგინალური სახალხო ტანსაცმლის მუზეუმი სხვადასხვა ქვეყნებიდან, რომელიც მდებარეობს თურქეთში. დაარსდა 2011 წლის ივლისში და მდებარეობს სტამბოლის პროვინციის ბიუიუქჩექმეჯეს რაიონში.

ისტორია
მუზეუმი დაარსდა აღდგენილ ისტორიულ შენობაში, რომელიც მდებარეობს სტამბოლის პროვინციის ბიუიუკჩეკმეჯეს რაიონის მიმარ სინანის უბანში, ჩარშის ქუჩაზე N4-ში, მუნიციპალიტეტის მხარდაჭერით 2011 წლის ივლისში. ორიგინალური სახალხო კოსტიუმები, აქსესუარები და ზოგიერთი მათთან დაკავშირებული ნივთი შეწირულია სხვადასხვა უცხოური სახალხო ცეკვის ჯგუფების მიერ, რომლებიც მონაწილეობდნენ ბიუიუქჩექმეჯეში ყოველწლიურად ჩატარებულ „საერთაშორისო კულტურისა და ხელოვნების ფესტივალში“,  რომელიც ოთხჯერ იქნა დაჯილდოებული ფოლკლორული ფესტივალებისა და სახალხო ხელოვნების ორგანიზაციების საერთაშორისო საბჭოს მიერ „საუკეთესო ფესტივალის“ ტიტულით. ფესტივალი ტარდება 2000 წლიდან და 2003 წლიდან არის იუნესკოსთან დაკავშირებული ფოლკლორული ფესტივალების ორგანიზაციების საერთაშორისო საბჭოს წევრი.

მუზეუმი ინახავს 44 ქვეყნის კოსტიუმებს, მათ შორის ესპანეთის, უზბეკეთის, მალაიზიის, ტაილანდის, მექსიკის, რუსეთის, უკრაინის, პოლონეთის, საფრანგეთის, ვენესუელის, ეთიოპიის, არგენტინის, ალჟირის, ბელარუსის, ფილიპინების, საქართველოს, ინდონეზიისა და აზერბაიჯნის კოსტიუმებს. გამოფენილი კოსტიუმებიდან ყველაზე ძველი არის საქორწილო კაბა, რომელიც 100 წელზე მეტი ხნისაა. მუზეუმი ინახავს 2000-ზე მეტ ექსპონატს, რომლებიც პერიოდულად იცვლება. მუზეუმი მოიცავს ორ სართულს: პირველ სართულზე განთავსებულია მსოფლიო კოსტიუმები, ხოლო მეორე სართულზე — თურქული კოსტიუმები.

სქოლიო

კატეგორია:თურქეთის მუზეუმები
კატეგორია:2011 წელს დაარსებული მუზეუმები